**AFRHL**



# ISEBE LEMFUNDO LEMPUMA KOLONI

EASTERN CAPE EDUCATION DEPARTMENT

OOS-KAAP ONDERWYSDEPARTEMENT

IIMVIWO ZEBANGA LOKUGQIBELA

NATIONAL SENIOR CERTIFICATE EXAMINATIONS

NASIONALE SENIOR SERTIFIKAAT-EKSAMEN

**SEPTEMBER 2009**

|  |
| --- |
| **AFRIKAANS HUISTAAL—EERSTE VRAESTEL** |

##### IXESHA: 2 iiyure TIME: 2 hours TYD: 2 uur

**AMANQAKU: 70 MARKS: 70 PUNTE: 70**

*Skryf op die buiteblad van jou antwoordeboek, na die woord “Vak” –*

**AFRIKAANS HUISTAAL— EERSTE VRAESTEL**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Hierdie vraestel bestaan uit 12 bladsye.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## INSTRUKSIES EN INLIGTING

|  |  |
| --- | --- |
| 1. | Hierdie vraestel bestaan uit DRIE afdelings.  AFDELING A: Leesbegrip (VRAAG 1) [30 punte]  AFDELING B: Opsomming (VRAAG 2) [10 punte]  AFDELING C: Taal (VRAAG 3) [30 punte] |
|  |  |
| 2. | Beantwoord AL die vrae. |
|  |  |
| 3. | Lees die instruksies by AL die vrae aandagtig deur. |
|  |  |
| 4. | Begin elke afdeling op 'n NUWE bladsy. |
|  |  |
| 5. | Nommer die antwoorde korrek volgens die nommeringstelsel wat in hierdie vraestel gebruik is. |
|  |  |
| 6. | Laat 'n reël tussen die antwoorde oop. |
|  |  |
| 7. | Gee besondere aandag aan spelling en sinsbou. |
|  |  |
| 8. | Skryf netjies en leesbaar met blou of swart ink. |
|  |  |

**AFDELING A: KYK- EN LEESBEGRIP**


**VRAAG 1: TYDSKRIFRUBRIEK, ADVERTENSIE EN SPOTPRENT**

Lees die onderstaande tekste en beantwoord die daaropvolgende vrae.

|  |  |  |
| --- | --- | --- |
| 1.1 | **Bizzy lizzy**  **VOET-INNIE-MOND**  1. Waar koop jy ŉ immobiliseerder vir jou mond? Of ŉ knaldemper vir jou stem? Is daar dalk al ŉ tongslot ontwerp? Wat van ŉ alarmstelsel om jou te waarsku as jy weer op pad is om jou mond verby te praat? Nie verbypraat soos skinderstories uitlap nie, maar na die kompulsie om stommiteite te begaan. Voet-innie- mond-siekte.  2. Dié siektetoestand sluip stilletjies op jou af. Jy gesels nog so en skielik spring ŉ verbale padda uit jou mond uit. Jy is gewoonlik die laaste een wat besef wat jou los tong pas kwytgeraak het.  3. Hoe op aarde gebeur dit dat jy juis in uitgesoekte geselskap  “amusante anekdote” moes vertel? As dit ŉ eenmalige gebeurtenis was, sou jy dit kon verwerk, maar in my geval is dit deel van my DNA.  4. Ek is ordentlik opgevoed, geleer dat jy ander se gevoelens, sensitiwiteite en smake in ag moet neem. “Alle mense het ŉ reg op respek, al stem jy nie met hulle saam nie.” Dis in my ingehamer. Maar ŉ halsstarrige kortsluiting in my brein weier om die boodskap ter harte te neem. Die ergste is dat jy gewoonlik die gaafste mens beledig.  5. “Hou op wroeg oor gedane sake,” blaf ŉ nugter kollega toe ek weer oor ŉ voorval kwel. “Buitendien, jy het mos nie geweet die twee is geskei nie.”  6. Ek was darem ook al aan die ontvangkant van ander se voet- innie-monders. “Ek is ŉ groot fan, van ek drie jaar oud is,  sien ek jou op tv.” “Jy is glad nie so vet soos op tv. nie.” Die verskil is net dat jy die aanvallers vergewe. Daar’s ŉ bloed-band, ŉ bloosband wat ons bind. Want voet-innie-monders weet: ŉ medebendelid het dit nie so bedoel nie.  7. Hoekom het niemand nog ŉ hulpmiddel vir ons geskep nie? Iets wat op jou tong trap en jou keer as jy wil oortree …  8. Anders moet mense wraggies ophou om so fyngevoelig te wees. Dis mos nie ŉ doodsonde om te verklaar jy hou nie van ŉ volkseie tradisie soos hekelwerk nie. En wat is so dêm verkeerd met eerlikheid? Ons aanvaar dit in kinders, trouens ons prys hulle daaroor.  9. Sensitief raak oor ŉ kwetsende opmerking? Nee wat, ons is mos nie sissies nie.  [Verwerk uit: *Rooi Rose,* Julie 2006] |  |

|  |  |  |  |
| --- | --- | --- | --- |
| 1.1 | Watter tegniek gebruik die skryfster om die leser dadelik betrokke te kry? | | (1) |
|  |  |  |  |
| 1.2 | Wat, omtrent die skryfster, word geïmpliseer in: ‘of ŉ knaldemper vir jou stem’? Skryf EEN sin. | | (1) |
|  |  |  |  |
| 1.3 | Verklaar ‘voet- innie-mond-siekte’ soos jy dit verstaan.  Skryf EEN sin. | | (1) |
|  |  |  |  |
| 1.4 | Waarom kan die lyers aan “voet-innie-mond-siekte” as onskuldig beskryf word? | | (1) |
|  |  |  |  |
| 1.5 | Waarna verwys DNA hier? Skryf EEN sin. | | (1) |
|  |  |  |  |
| 1.6 | Hoe definieer die skryfster ‘ordentlik opgevoed’? Skryf EEN sin. | | (1) |
|  |  |  |  |
| 1.7 | Verduidelik die figuurlike taalgebruik wat in paragraaf 4 voorkom. | | (1) |
|  |  |  |  |
| 1.8 | Wat het die skryfster heelwaarskynlik kwytgeraak dat sy so ŉ reaksie in paragraaf 5 kry? | | (1) |
|  |  |  |  |
| 1.9 | Verklaar die woord ‘wroeg’ (paragraaf 5). | | (1) |
|  |  |  |  |
| 1.10 | Haal ŉ woord uit paragraaf 6 aan wat ŉ nagevolg van hierdie siekte is. | | (1) |
|  |  |  |  |
| 1.11 | Om watter rede het die skryfster besluit om haar rubriek aan die kwessie te wy? Skryf EEN sin. | | (1) |
|  |  |  |  |
| 1.12 | Watter gedeelte in paragraaf 8 sou jy as emotiewe taal beskou? | | (1) |
|  |  |  |  |
|  |  | **EN** |  |

**TEKS 2**



|  |  |  |  |  |
| --- | --- | --- | --- | --- |
|  |  |  | |  |
| 1.13 | Watter rol speel die foto’s in hierdie advertensie? | | | (1) |
|  |  | | |  |
| 1.14 | Verklaar die funksie van die uitroepteken (!) in reël 2. | | | (1) |
|  |  | | |  |
| 1.15 | Waarom sou ŉ mens kan sê dat die negatiewe betekenis van “perde” en “pret” nogal ironies is? | | | (1) |
|  |  | | |  |
| 1.16 | Noem TWEE redes waarom ŉ besoek aan die wedren so belangrik vir  sosiale vlinders is. | | | (2) |
|  |  | | |  |
| 1.17 | Hoe weet jy dat die briefskrywer ŉ oordrewe trant handhaaf? | | | (1) |
|  |  | | |  |
| 1.18 | Skryf ŉ gedeelte uit die brief neer wat as slagspreuk vir die wedren sou  kon dien. | | | (1) |
|  |  | | |  |
| 1.19 | Daar bestaan ŉ ernstige konflik tussen voorstanders van die soort sport en teenstanders daarvan. Voer ŉ argument waarin jy jou standpunt oor  die saak kortliks in DRIE sinne stel. | | | (3) |
|  |  | |  |  |
|  |  | | **EN** |  |
|  |  | |  |  |
| [*Rapport,* 1 Nov 1998] | | | | |

|  |  |  |  |
| --- | --- | --- | --- |
|  |  | |  |
| 1.20 | Vergelyk die man en die vrou se uitbeelding met mekaar. Hoe  verskil dit? | | (1) |
|  |  |  |  |
| 1.21 | Watter indirekte boodskap dra die spotprent oor? | | (2) |
|  |  |  |  |
| 1.22 | Beskryf die man se gesigsuitdrukking met een enkele woord. | | (1) |
|  |  |  |  |
| 1.23 | Hoe word die verskille tussen mans en vroue reeds in die opskrif uitgewys? | | (1) |
|  |  |  |  |
| 1.24 | Is die opskrif 'n feit of 'n mening? Motiveer jou antwoord. | | (1) |
|  |  |  |  |
| 1.25 | Watter kenmerk van ŉ vrou word deur die illustrasie beklemtoon? | | (1) |
|  |  |  |  |
| 1.26 | Watter soort artikel verskyn gewoonlik agter in ŉ koerant? | | (1) |
|  |  |  |  |
|  |  | **TOTAAL AFDELING A:** | **30** |

|  |  |  |  |
| --- | --- | --- | --- |
| **AFDELING B: OPSOMMING** | | |  |
|  | | |  |
| **VRAAG 2** | | |  |
|  | | |  |
| Lees die onderstaande inligtingsartikel oor Patricia de Lille en maak ŉ opsomming van wat jy oor haar te wete gekom het. Skryf EEN paragraaf met SEWE volsinne. Jy mag nie meer as 80 woorde gebruik nie. Dui die aantal woorde wat jy gebruik het, aan. | | |  |
|  | | |  |
|  | | |  |
| Die vuurvreterpolitikus Patricia de Lille vrees net haar God. Op 57 jaar is geen uitdaging vir die fyn leier van die Onafhanklike Demokrate te groot nie. Sy stuit vir niks en niemand in haar strewe om antwoorde te kry nie.  Patricia het hoë agting vir drie mense: Sandra Prinsloo – die aktrise, oudpresident Mandela en regter Dikgang Moseneke – adjunkhoofregter.  Sy bewonder Sandra oor die feit dat sy daarin geslaag het om nederig te bly ondanks haar roem.  Mandela is beslis die grootste ikoon wat die wêreld die afgelope drie dekades opgelewer het. Hy is die toonbeeld van verdraagsaamheid en het die vermoë om alle mense met die hoogste respek te behandel.  Moseneke het haar geleer om haar bitterheid agter haar te sit en altyd eerste na haar land se belange eerder as na haar eie te kyk.  Patricia is op 17 Februarie 1951 in Beaufort-Wes gebore in ŉ ouerhuis waarin sy geleer is om nooit na mense se ras te verwys nie, maar nooit te huiwer om vrae te vra nie. Sy wou graag ŉ prokureur word om te kon argumenteer en om te baklei vir menseregte. Die politiek gee vandag vir haar daardie tevredenheid.  Op 25-jarige ouderdom sluit sy by die PAC – ŉ bevrydingsorganisasie aan –omdat hulle lidmaatskap oop was vir alle mense wat in Afrika gebore is. Sy haat dit tot vandag toe as daar na haar as bruin of gekleurd verwys word.  Sy het baie hoop vir Suid-Afrika en glo die land het potensiaal vir alle rassegroepe, maar die huidige gebrek aan politieke leierskap kelder die toekoms. Sy glo dat sonder behoorlik leierskap sal die land nooit daarin slaag om al sy uitdagings te oorbrug nie.  Vroue kan ŉ verskil maak as hulle saamstaan om kwessies soos misdaad, kinderverwaarlosing en vrouemishandeling te pak. Daarby glo sy ook: “Stilbly beteken swaarkry vir elke vrou.”  [Verwerk uit: *Taalgenoot,* November 2008] | | |  |
|  |  |  |  |
|  |  | **TOTAAL AFDELING B: 10** | |

|  |  |  |  |  |
| --- | --- | --- | --- | --- |
| **AFDELING C: TAALKUNDE** | | | |  |
|  | | | |  |
| **VRAAG 3** | | | |  |
|  |  | | |  |
| Lees onderstaande tekste en beantwoord die vrae wat daarna volg. | | | |  |
|  |  | |  |  |
| **Anton Rupert – ŉ lewensverhaal**  1. Die befaamde Anton Rupert se lewensreis word in hierdie pragtig saamgestelde bundel omskryf. Die bundelbladsye is vol geskiedkundige vertellings wat op verhaaltrant geskryf is en boeiend na die leser kom.  2. Rupert was ŉ reuse-figuur wat nuwe perspektiewe in die ekonomiese bestel van Suid-Afrika gebring het. Sy lewensbeskouing dat lojaliteit en integriteit die belangrikste dinge in besigheid is, word deurslaggewend sigbaar — selfs wanneer moeilike omstandighede ontstaan.  3. Dr. Anton Rupert word in hierdie inspirerende bundel onthou as ŉ meesterlike entrepreneur, besigheidsman en beskermheer van die kunste. Met die lees van hierdie opvolgbiografie sal nie net die sakeman nie, maar enigeen groot inspirasie in Rupert se vreeslose vindingrykheid vind.  [Verwerk uit: *Taalgenoot*, Nov.2008] | | | |  |
|  |  |  | |  |
| 3.1 | Gee ŉ sinoniem vir “befaamde” (paragraaf 1) | | | (1) |
|  |  |  | |  |
| 3.2 | Maak ŉ sin met die doeblet van “bundel” (paragraaf 2) | | | (1) |
|  |  |  | |  |
| 3.3 | Skryf ŉ woord wat in paragraaf 2 verkeerd gespel is, korrek neer. | | | (1) |
|  |  |  | |  |
| 3.4 | Tot watter woordsoort behoort “bestel” (paragraaf 2) | | | (1) |
|  |  |  | |  |
| 3.5 | Gee EEN woord vir “’n kenner van die ekonomie” (paragraaf 2) | | | (1) |
|  |  |  | |  |
| 3.6 | Skryf die stam van “lojaliteit” (paragraaf 2) neer. | | | (1) |
|  |  |  | |  |
| 3.7 | Gee die intensiewe vorm van “vol” (paragraaf 1) | | | (1) |
|  |  |  | |  |
| 3.8 | Skryf die onderstreepte sinsdeel in paragraaf 3 oor in die bedrywende vorm. | | | (1) |
|  |  |  | |  |
| 3.9 | Waarvoor staan die afkorting Dr. in paragraaf 3? | | | (1) |
|  |  |  | |  |
| 3.10 | Gee die meervoud van “sakeman” in paragraaf 3. | | | (1) |
|  |  |  | |  |
| 3.11 | Gee ŉ sinoniem vir “biografie” in paragraaf 3. | | | (1) |
|  |  |  | |  |
| 3.12 | Gebruik die homoniem van “lees” (paragraaf 3) in ŉ verhelderende sin. | | | (1) |

|  |  |  |  |  |  |
| --- | --- | --- | --- | --- | --- |
| **Huwelik**  Raad oor die huwelik uit die mond van suigelinge:  1.Hoe besluit jy met wie om te trou?  2. Jy moet iemand soek wat van dieselfde goed as jy hou. As jy van sport hou,  3. moet sy daarvan hou dat jy van sport hou en die skyfies en doopsous bly aandra.  4. Geen mens besluit regtig voordat hulle groot is met wie om te trou. God besluit  5. dit lank voor die tyd, en jy vind eers later uit met wie jy sit. (Alan en Kirsten 10)  6. Geen ouderdom is ŉ goeie ouderdom om te trou nie, jy moet simpel wees om  7. te trou.(Freddie 6) ŉ Vreemdeling kan ŉ getroude paartjie uitken deur te kyk of  8. hulle op dieselfde kinders skree.(Derrick 8). Om ŉ huwelik te laat werk, moet jy  9. vir jou vrou sê sy lyk mooi al lyk sy soos ŉ lorrie. (Kelvin 8) | | | | |  |
|  |  | | | |  |
| 3.13 | Herskryf die sin in reël 6 en sluit die voegwoord “aangesien” in. | | | | (1) |
|  |  | | | |  |
| 3.14 | Verbeter die taalfout in reël 4. | | | (1) | |
|  |  | | | |  |
| 3.15 | Skryf die tweede sin in reël 4 oor en begin met: “Kirsten het gesê … | | | | (1) |
|  |  | | | |  |
| 3.16 | Gee ŉ sinoniem vir “skyfies”. | | | | (1) |
|  |  |  | | | |
| 3.17 | Herskryf die sin in reël 6 in die positiewe vorm. | | (1) | | |
|  |  | |  | | |
| 3.18 | Brei “Jy moet iemand soek” uit met ŉ byvoeglike- of bywoordelike  bepaling. | | (1) | | |
|  |  | |  | | |
|  | [*Die Burger,* 15 Des 2008] | |  | | |
|  |  | |  | | |
| 3.19 | My voet slaap” is ŉ voorbeeld van denotasie of konnotasie. Kies  die korrekte antwoord. | | (1) | | |
|  |  | |  | | |
| 3.20 | Maak nou ŉ verhelderende sin met “slaap” wat in die ander vorm  voorkom as in VRAAG 3.18. | | (1) | | |
|  |  | |  | | |

|  |  |  |  |
| --- | --- | --- | --- |
|  |  | |  |
| [*Die Burger*, 15 Desember 2008] | | | |
|  |  | |  |
| 3.21 | Wat insinueer Hagar in hierdie spotprent? | | (1) |
|  |  |  |  |
| 3.22 | Gee die verkleinwoord van “rekeninge”. | | (1) |
|  |  |  |  |
| 3.23 | Skryf slegs die basis/stam neer van: “onbetaalde”. | | (1) |
|  |  |  |  |
| 3.24 | Skryf die onderwerp uit praatborrel 1 neer. | | (1) |
|  |  |  |  |
| 3.25 | Is die sin in praatborrel 1 saamgesteld of enkelvoudig? | | (1) |
|  |  |  |  |
| 3.26 | Gee die oortreffende trap van “groot” in praatborrel 2. | | (1) |



|  |  |  |  |
| --- | --- | --- | --- |
| 3.27 | Haal TWEE voorbeelde van woordonkunde uit paragraaf 2 aan. | | (2) |
|  |  |  |  |
| 3.28 | Skryf die woordoortolligheid in paragraaf 3 neer. | | (1) |
|  |  | |  |
| 3.29 | Verbeter die taalfout in paragraaf 3. | | (1) |
|  |  | |  |
|  |  | **TOTAAL AFDELING C:** | **30** |
|  |  |  |  |
|  |  | **GROOTTOTAAL:** | **70** |